Dani Alves

Daniel Alves da Silva, máis coñecido como Dani Alves, nado en Juazeiro, Baía, o 6 de maio de 1983, é un futbolista brasileiro nacionalizado español, que xoga como lateral dereito. Foi considerado por algúns medios de comunicación deportivos como o mellor lateral dereito do mundo.http://www.elmundodeportivo.es/gen/20100124/53876806597/noticia/dani-alves-el-mejor-lateral-del-mundo.html Actualmente atópase sen equipo tras ser detido de xeito preventivo por un presunto delito de violación, o que provocou a rescisión do seu contrato co Club Universidad Nacional mexicano.

 Traxectoria 
Alves debutou como profesional en 2001 no Esporte Clube Bahia e un ano despois incorporouse ao Sevilla FC que pagou por el 500.000 euros.

A pesar de xogar como lateral, é un xogador de marcado carácter ofensivo, e en ocasións actúa como interior dereito, ademais de ser un lanzador de faltas. Dise del que é un todocampista, pois ata chegou a xogar de mediocentro e ata de dianteiro nun partido que enfrontou ao Sevilla e o Zenit de San Petersburgo en terras rusas.

Daniel Alves debutou de xeito oficial na Liga española o 23 de febreiro de 2003 co Sevilla FC fronte ao RCD Espanyol. Con todo, non marcaría o seu primeiro gol ata a tempada seguinte, o 9 de novembro de 2003 fronte ao Real Madrid. En agosto de 2007, Daniel Alves pediu ao Sevilla que lle deixase marchar e crecer como xogador. Con todo, as altas pretensións económicas do Sevilla frustraron a súa fichaxe polo Chelsea FC da Premier League inglesa,Marca - Alves regresa a Sevilla enfadado o que creou un gran descontento no xogador que chegou ata a negarse a viaxar co equipo a Grecia onde disputaría un partido crucial co AEK Atenas para a súa clasificación na seguinte rolda da Liga de Campións. A pesar diso, quedou outro ano máis na disciplina nervionense, sendo traspasado finalmente ao FC Barcelona.

O 2 de xullo de 2008 foi presentado oficialmente como novo xogador do FC Barcelona ata o ano 2012, nun acto no que o presidente do club azulgrana, Joan Laporta, o definiu como "o mellor lateral dereito do mundo". Os 35,5 millóns de euros do seu traspaso (29,5 millóns fixos máis seis en variables, por clasificación e títulos) convertérono na segunda fichaxe máis cara da historia do club -por detrás de Overmars, e sendo posteriormente superado tamén polo de Ibrahimovic-, sendo o terceiro desembolso máis grande xamais realizado pola contratación dun defensa. No Barcelona comezou usando o número 2. Para a tempada 2013-14 decidiu usar o dorsal 22 coma homenaxe ó seu antigo compañeiro Éric Abidal.Dani Alves lucirá el dorsal '22' como homenaje a Abidal Na tempada 2015-16, decidiu cambiar de novo o seu dorsal, usando desta vez o número 6, deixado por Xavi Hernández, quen deixou o club ó remate da tempada anterior.Todos los dorsales del Barça: Dani Alves hereda el '6' de Xavi

Marcou o seu primeiro gol co FC Barcelona o 25 de outubro de 2008 no Camp Nou fronte á UD Almería.

 Selección nacional 
Foi 119 veces internacional coa selección do Brasil, coa que marcou oito goles. O seu debut produciuse no 2006, nun partido amigable contra Ecuador, e ao ano seguinte disputou a Copa América, proclamándose campión e marcando un dos tres goles do seu equipo na final contra a Arxentina. Durante os seguintes anos gañou dúas Copas Confederacións (2009 e 2013) e participou en dous Mundiais (Suráfrica 2010 e Brasil 2014).

No 2019 gañou a súa segunda Copa América, capitaneando á selección brasileira e derrotando na final ao Perú. Foi elixido mellor xogador do torneo. Dous anos despois formou parte da selección do Brasil nos Xogos Olímpicos de Toquio, conquistando a medalla de ouro ao vencer na final a España.

 Palmarés 
Bahia
 Copa do Nordeste (1): 2002.

Sevilla
 Copa do Rei (1): 2006/07.
 Supercopa de España (1): 2007.
 Copa da UEFA (2): 2005/06, 2006/07.
 Supercopa de Europa (1): 2006.

FC Barcelona
 Primeira división de España (6): 2008/09, 2009/10, 2010/11, 2012/13, 2014/15, 2015/16.
 Copa do Rei (4): 2008/09, 2011/12, 2014/15, 2015/16.
 Supercopa de España (4): 2009, 2010, 2011, 2013.
 Liga de Campións (3): 2008/09, 2010/11, 2014/15.
 Supercopa de Europa (3): 2009, 2011, 2015.
 Copa Mundial de Clubs (1): 2009, 2011, 2015.

Juventus
 Serie A (1): 2016/17.
 Copa Italia (1): 2016/17.

Paris Saint-Germain
 Ligue 1 (2): 2017/18, 2018/19.
 Copa de Francia (1): 2017/18.
 Copa da Liga de Francia (1): 2017/18.
 Supercopa de Francia (2): 2017, 2018.

São Paulo
 Campionato Paulista (1): 2021.

Selección do Brasil
 Copa América (2): 2007, 2019.
 Copa Confederacións (2): 2009, 2013.

Selección olímpica do Brasil
 Medalla de ouro dos Xogos Olímpicos (1): 2020.

Selección do Brasil sub-20
 Copa do Mundo de sub-20 (1): 2003.

 Distincións individuais 

 Balón de Bronce da Copa do Mundo sub-20 (1): 2003.
 Mellor xogador da Copa da UEFA (1): 2005/06.
 Mellor xogador da Supercopa de Europa (1): 2006.
 Equipo do ano da UEFA (4): 2007, 2009, 2011, 2015, 2017.
 Equipo ideal da FIFA/FIFPro (8): 2009, 2011, 2012, 2013, 2015, 2016, 2017, 2018.

 Mellor defensa da liga española (1): 2008/09.
 Equipo ideal da Copa Confederacións (1): 2013.
 Equipo ideal da liga española (1): 2014/15.
 Once ideal de France Football (1): 2015.
 Equipo do Ano da Serie A (1): 2016/17.
 Equipo ideal da IFFHS (1): 2017.
 Equipo do Ano da Ligue 1 (1): 2017/18.
 Mellor xogador da Copa América (1): 2019.
 Equipo ideal da Copa América (1): 2019.
 Equpo da década da CONMEBOL segundo a IFFHS (1): 2011–2020.
 Equpo ideal do Campionato Paulista (1): 2020.

 Notas 

 Véxase tamén 

 Ligazóns externas 
 Sitio web de Daniel Alves 
 Ficha de Alves na web do FC Barcelona

Categoría:Nados en 1983
Categoría:Nados no estado da Baía
Categoría:Futbolistas olímpicos do Brasil
Categoría:Defensas de fútbol
Categoría:Xogadores do EC Bahia
Categoría:Xogadores do Sevilla FC
Categoría:Xogadores do FC Barcelona
Categoría:Xogadores do Juventus FC
Categoría:Xogadores do Paris Saint-Germain FC
Categoría:Xogadores do São Paulo FC
Categoría:Xogadores do Pumas de la UNAM
Categoría:Xogadores da selección de fútbol do Brasil
Categoría:Xogadores do Mundial de Fútbol de 2014
Categoría:Futbolistas gañadores da Liga de Campións da UEFA
Categoría:Medallistas olímpicos de ouro polo Brasil
Categoría:Medallistas olímpicos en fútbol
Categoría:Medallistas nos Xogos Olímpicos de 2020
Categoría:Futbolistas nos Xogos Olímpicos de 2020
Categoría:Xogadores do Mundial de Fútbol de 2022
Categoría:Futbolistas gañadores da Copa América